Na podlagi drugega in tretjega odstavka 90. člena Zakona o javnem naročanju (Uradni list RS, št. 91/15 s sprem.; v nadaljnjem besedilu: ZJN-3) SREDNJA ŠOLA VENO PILON AJDOVŠČINA, Cesta 5. maja 12, Ajdovščina v postopku javnega naročila »Postavitev sončne elektrarne MFE SŠ VENO PILON 1 na objektu dijaškega doma in sončne elektrarne MFE SŠ VENO PILON 2 na objektu šole«, objavljenem na portalu javnih naročil dne 08.08.2019 pod št. objave JN005661/2019 izdaja sledečo



ODLOČITEV O ODDAJI JAVNEGA NAROČILA



Javno naročilo »Postavitev sončne elektrarne MFE SŠ VENO PILON 1 na objektu dijaškega doma in sončne elektrarne MFE SŠ VENO PILON 2 na objektu šole« se odda ponudniku INŠTALACIJE HREN d.o.o., Malo Mlačevo 33, 1290 Grosuplje, in sicer za ponudbeno ceno 214.068,31 EUR brez DDV oziroma 261.163,34 z DDV.



Obrazložitev:

1. Javno naročilo je bilo objavljeno na Portalu javnih naročil dne 08.08.2019 pod št. objave JN005661/2019.

2. Javno odpiranje ponudbe je potekalo preko informacijskega sistema e-JN in je bilo izvedeno dne 02.09.2019 ob 12.05 uri.

3. Pravočasno ponudbo za javno naročilo je oddal sledeči ponudnik:

	Zap. št.
	Naziv in naslov ponudnika
	Vrednost ponudbe brez DDV
	Vrednost ponudbe z DDV

	1.
	INŠTALACIJE HREN d.o.o.
	214.068,31 EUR
	261.163,34 EUR



4. Naročnik je skladno s prvim odstavkom 89. člena ZJN-3 preveril, ali je edina prejeta ponudba skladna z zahtevami in pogoji, določenimi v povabilu k oddaji ponudbe ter pripadajoči dokumentaciji, in da ne obstajajo razlogi za izključitev iz 75. člena ZJN-3.


Analiza ponudbe ponudnika INŠTALACIJE HREN d.o.o.

Naročnik je na podlagi petega odstavka 89. člena ZJN-3 preveril, če so informacije oziroma dokumentacija, ki jo je moral predložiti ponudnik, nepopolne ali napačne oziroma če posamezni dokumenti manjkajo. Naročnik je dne 13.09.2019 ponudnika pozval k dopolnitvi. Hkrati je naročnik ponudnika pozval k podaji soglasja k odpravi računske napake. Ponudnik je dne 16.09.2019 predložil vse manjkajoče podatke in pojasnila ter hkrati podal tudi soglasje k odpravi računske napake. Z navedenim je ponudba popolna.

Naročnik je nadalje preveril, ali je ponudba ustrezna z vidika ustreznosti zagotavljanja naročnikovih zahtev glede predmeta javnega naročila in je ugotovil, da je ponudba (in s tem predmet ponudbe) skladna s tehničnimi, strokovnimi in ostalimi zahtevami in pogoji, določenimi v povabilu k oddaji ponudbe in pripadajoči dokumentaciji.

Naročnik je preveril, ali edini ponudnik družba INŠTALACIJE HREN d.o.o. izpolnjuje pogoje iz 75. in 76. člena ZJN-3 (izključitveni razlogi in pogoji za sodelovanje), pri čemer je bilo ugotovljeno, da ponudnik izpolnjuje vse pogoje za sodelovanje ter da v konkretnem primeru ne obstajajo razlogi za izključitev.

Ponudba ponudnika ne presega naročnikovih zagotovljenih sredstev.

Glede na zgoraj podane ugotovitve naročnik zaključuje, da je ponudba ponudnika INŠTALACIJE HREN d.o.o. dopustna v smislu 29. točke prvega odstavka 2. člena ZJN-3, saj ne obstajajo razlogi za izključitev, ponudnik izpolnjuje pogoje za sodelovanje, njegova ponudba ustreza potrebam in zahtevam naročnika, določenim v tehničnih specifikacijah in v dokumentaciji v zvezi z oddajo javnega naročila, ponudba je prispela pravočasno, pri njej ni dokazano nedovoljeno dogovarjanje ali korupcija, naročnik je ni ocenil za neobičajno nizko in cena ne presega zagotovljenih sredstev naročnika.

Na podlagi zgoraj navedenega je naročnik odločil, kot je razvidno iz izreka odločitve.

Z navedenim je odločitev naročnika o oddaji javnega naročila utemeljena.

Pravni pouk
Zahtevek za revizijo je mogoče vložiti v roku 8 delovnih dni od prejema odločitve o oddaji javnega naročila. 

Zahtevek za revizijo se vloži pisno neposredno pri naročniku, po pošti priporočeno ali priporočeno s povratnico. Kopijo zahtevka za revizijo mora vlagatelj posredovati ministrstvu, pristojnemu za finance.

Zahtevek za revizijo mora vsebovati:
· ime in naslov vlagatelja zahtevka ter kontaktno osebo,
· ime naročnika,
· oznako javnega naročila ali odločitve o oddaji javnega naročila ali priznanju sposobnosti,
· predmet javnega naročila,
· pooblastilo za zastopanje v pred revizijskem in revizijskem postopku, če vlagatelj nastopa s pooblaščencem,
· kršitve ter dejstva in dokaze, s katerimi se kršitve dokazujejo,
· potrdilo o plačilu takse iz 71. člena ZPVPJN, na račun Ministrstva za finance št. 01100-1000358802 v višini 5.223,27 EUR, sklic 11 16110-7111290-00566119.

